નેતાગીરીનો પ્રશ્ન પણ ઉપસ્થિત થાય. કર્ણાટકમાં રાહુલ ગાંધીએ જાહેર કર્યું કે તેઓ વડા પ્રધાનપદના દાવેદાર છે. આ અગાઉ મુલાયમ સિંહ, માયાવતી અને મમતાનાં નામ પણ આવ્યાં છે. માયાવતીએ તો મધ્ય પ્રદેશમાં કોંગ્રેસ સાથે જોડાણ કરવાની ખાતરી આપી દીધી છે – લોકસભાની ૮૦ બેઠકો લડવા અને જીતવાનો એમનો વિશ્વાસ છે. આ સંજોગોમાં કોંગ્રેસના ફાળે કેટલી બેઠકો આવે? અને કેટલી જીતી શકાય? લોકસભામાં ખીચડી થાય તો વડા પ્રધાન કોણ બને? આવા સંજોગોમાં કોંગ્રેસ માયાવતી – અથવા કોઈને પણ વડા પ્રધાન સ્વીકારવા તૈયાર થશે અને પછી ગાજરની પિપૂડી! ખીચડી સરકાર તૂટે – બદનામ થાય પછી લોકસભાનું વિસર્જન અને નવેસરથી ચૂંટણી થાય તો કોંગ્રેસને બહુમતી મળી શકે – ૧૯૮૯ પછી કોંગ્રેસે આ રીતે ચંદ્રશેખર, દેવેગૌડાને વડા પ્રધાન બનાવ્યા હતા! ૧૯૭૭ની જનતા સરકારમાં ભંગાણ પડાવીને ચૌધરી ચરણ સિંહ પણ વડા પ્રધાન બન્યા અને ગયા પછી ઇન્દિરા ગાંધીની વાપસી થઈ હતી.